**OBEC PODVYSOKÁ**

**Všeobecne záväzné nariadenie obce Podvysoká č. 5/2023**

**ktorým sa určuje postup , podmienky ktorým sa určuje postup, podmienky a výška úhrady pri poskytovaní sociálnych služieb obce Podvysoká**

Návrh VZN vyvesený: 28.11.2023

Návrh zvesený z úradnej tabule obce dňa: 13.12.2023

Vyhodnotenie pripomienok k návrhu VZN: 13.12.2023

VZN schválené OZ: 13.12.2023

VZN vyvesené na úradnej tabuli dňa: 14.12.2023

VZN nadobúda účinnosť:01.01.2024

Obec Podvysoká podľa §6 ods. 1 zákona SNR č. 369/1990Zb. o obecnom zriadení v znení neskorších zmien a doplnkov vydáva toto

# Čl. 1

**Úvodné ustanovenia**

# § 1

1. Toto všeobecne záväzné nariadenie (ďalej len „VZN“) v zmysle zákona NR SR č. 448/2008 Z. z. o sociálnych službách a o zmene a doplnení zákona c.455/1991 Zb. o živnostenskom podnikaní živnostenský zákon) v znení neskorších predpisov (ďalej len osobitný predpis) ustanovuje podmienky na základe ktorých Obec Podvysoká pri výkone svojej samosprávnej pôsobnosti zabezpečuje sociálne služby pre občana, ktorý je odkázaný na sociálnu službu a stanovuje úhradu za poskytovanie sociálnej služby.

# § 2

1. Obec v rozsahu svojej pôsobnosti:
   1. poskytne sociálnu službu uvedenú v § 3
   2. zabezpečí poskytovanie ďalších sociálnych služieb podľa osobitného predpisu u iného verejného poskytovateľa sociálnej služby ak nemôže poskytnúť sociálnu službu, a ak s tým fyzická osoba, ktorá žiada o uzatvorenie zmluvy o poskytovaní sociálnej služby súhlasí, alebo
   3. zabezpečí poskytovanie sociálnej služby u neverejného poskytovateľa sociálnej služby na základe dohody obce s fyzickou osobou, ktorá žiada o uzatvorenie zmluvy o poskytovaní sociálnej služby, ak obec nemôže zabezpečiť poskytovanie sociálnej služby podľa písmena
      1. a b)
   4. zabezpečuje sociálne služby občanom s trvalým pobytom v obci Podvysoká

# § 3

1. Sociálne služby poskytované obce Podvysoká podľa zákona č. 448/2008 o sociálnych službách a o zmene a doplnení zákona c.455/1991 Zb. o živnostenskom podnikaní (živnostenský zákon) v znení neskorších predpisov sú:

Sociálne služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku.

# Čl. II

**Sociálne služby**

# §4

**Opatrovateľská služba**

1. Opatrovateľská služba sa poskytuje občanovi obci na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku.
2. Opatrovateľská služba je sociálna služba poskytovaná fyzickej osobe, ktorá:
   1. je odkázaná na pomoc inej fyzickej osoby a jej stupeň odkázanosti je najmenej II podľa osobitného predpisu
   2. je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách podľa osobitného predpisu.

# §5

**Spôsob určenia úhrady, výška úhrady**

1. Opatrovateľská služba je terénna sociálna služba, ktorá sa poskytuje v domácom prostredí prijímateľa sociálnej služby a poskytujú sa mu úkony sebaobsluhy, úkony starostlivosti o domácnosť a základné sociálne aktivity v rozsahu stanovenom na základe posudku o odkázanosti na sociálnu službu. Rozsah poskytovania úkonov v hodinách podľa osobitného predpisu určuje obec.
2. Opatrovateľská služba sa poskytuje v rozsahu stanovených zákonom o sociálnych službách . Výška úhrady za poskytované úkony opatrovateľskej služby podľa osobitného predpisu je: **2,00-**

**€/hod.** poskytovaných úkonov v čase poskytovania 7,00 -15,00 hod.

1. Úhrada za opatrovateľskú službu sa vypočíta podľa skutočného rozsahu poskytovaných úkonov v kalendárnom mesiaci v hodinách a odpovedajúcej výšky úhrady.
2. Úhradu za opatrovateľskú službu platí prijímateľ sociálnej služby za kalendárny mesiac, v ktorom sa prijímateľovi opatrovateľská služba poskytuje, najneskôr do 15. dňa nasledujúceho kalendárneho mesiaca prevodom z účtu v peňažnom ústave, poštovou poukážkou na účet mesta alebo v hotovosti do pokladne obce, ak zákon o sociálnych službách neustanovuje inak

# § 6

**Stravovanie**

1. Stravovanie sa poskytuje:

1. občanovi, ktorý je poberateľom starobného alebo invalidného dôchodku
2. občanovi, ktorý je pre nepriaznivý zdravotný stav odkázaný na sociálne služby – obslužné činnosti – stravovanie, ďalšie činnosti – utváranie podmienok na prípravu stravy, výdaj stravy a výdaj potravín.

# § 7

**Výška úhrady za poskytovanie sociálnej služby stravovanie**

1. Cena za stravnú jednotku – obed, pre občana sa stanovuje podľa ceny obedu v školskej jedálni.
2. Občan sa stravuje v jedálni ZŠ v Podvysokej, alebo si zabezpečí donesenie stravy do domácnosti.
3. Občan si predplatí k prvému pracovnému dňu v mesiaci obedy na celý mesiac . Ak bude mať záujem o obedy len na obdobie 1 pracovného týždňa, tieto obedy si zaplatí posledný pracovný deň predchádzajúci deň pracovného týždňa.
4. Rozdiel medzi odobratými a zrušenými obedmi sa zohľadní v nasledujúcom mesiaci v ktorom si občan predplatí stravu
5. Ak v nasledujúcom mesiaci si občan už nezaplatí stravu , rozdiel medzi predchádzajúcou odobratou a odhlásenou stravou sa občanovi vráti.
6. Cena za stravnú jednotku – obed sa bude upravovať podľa inflácie – skutočných nákladov na prípravu stravnej jednotky.
7. Finančné prostriedky získané za poskytovanie sociálnej služby – stravovanie budú účelové a použité na poskytovanie tejto služby.

# §8

**Podmienky poskytovania sociálnej služby – stravovanie**

1. Sociálna služba sa bude poskytovať na základe zmluvy medzi obcou Podvysoká a občanom v rozsahu jednej stravnej jednotky pozostávajúcej z polievky a hlavného jedla počas pracovných dní. Strava sa bude pripravovať v zariadení, ktorého zriaďovateľ je obec Podvysoká
2. Strava sa pripraví podľa stravného lístka
3. Strava sa bude vydávať v Základnej škole v Podvysokej v školskej jedálni v čase 11:00 - 12:00.
4. Odhlásenie stravy môže občan uskutočniť deň vopred do 14,00 hod u vedúcej školskej jedálne.

# Čl. IV

**Závere**č**né ustanovenia**

1. Pri poskytovaní sociálnych služieb a stanovení úhrady za poskytované sociálne služby sa primerane použije Zákon NR SR č.448/2008 Z.z. o sociálnych službách, Zákon č.71/1967 Zb. o správnom konaní v znení neskorších predpisov.
2. Dňom účinnosti tohto VZN ktorým sa určuje postup, podmienky a výška úhrady pri poskytovaní sociálnych služieb obec Podvysoká sa ruší :

VZN obce Podvysoká O poskytovaní opatrovateľskej služby a o úhradách za opatrovateľskú službu č. 7/2018

1. Toto VZN bolo schválené uznesením obecného zastupiteľstva v Podvysokej 58/2023, dňa 13.12.2023 za nadobúda účinnosť a nadobúda účinnosť 01.01.2024

JUDr. Ján Opial starosta obce